Costi (rap-artisti)

Tuomas Mikael Kostiainen (s. 9. kesäkuuta 1998 Tampere), joka tunnetaan paremmin taiteilijanimellä Costi, on suomalainen rap-artisti. Hänen debyyttialbuminsa Limbo julkaistiin joulukuussa 2022.

Elämä ja ura

Lapsuus 
Tuomas Kostiainen syntyi 9. kesäkuuta 1998 Tampereella. Hän on valmistunut ylioppilaaksi Kalevan lukiosta.

Uran alku 
Costi aloitti räppäämisen vuonna 2016. Hän piti taukoa musiikinteosta, mutta palasi tekemään musiikkia vuonna 2021. Costi julkaisi kolme singleä sekä yhden tuplasinglen ennen kun hän solmi levytyssopimuksen PME Recordsin kanssa lokakuussa 2021. Hänen ensimmäinen levy-yhtiön kautta julkaistu single ”Robben” julkaistiin 15. lokakuuta 2021. Loppuvuodesta 2021 Costi julkaisi debyytti-EP:nsä nimeltä Safari.

Debyyttialbumi 
Vuoden 2022 aikana Costi julkaisi singlet Hole In One, Kangastus ja Magaluf, jotka ovat kaikki striimanneet platinaa, sekä vain YouTubeen julkaistun singlen EI HEDONISTEI FREESTYLE. Lisäksi hän julkaisi tuplasinglen meikä matadori / relevantti, jonka ensimmäinen kappale meikä matadori on striimannut platinaa. Singlejulkaisujen lisäksi hän vieraili vuoden 2022 aikana Jami Faltinin kappaleella STILL TRE, AHDIN kappaleilla Stara ja Yksinkertasta, JVG:n kappaleella Verkkareis, PapiPiken kappaleella Camaan ja Joe L:n kappaleella DEEP DOWN. 

Costi julkaisi debyyttialbuminsa nimeltä Limbo 9. joulukuuta 2022. Albumilla vierailevat VilleGalle, Jami Faltin, Sexmane ja El Migu. Lisäksi albumilla kuullaan Cheekiä albumin kappaleella Intro. Albumi nousi heti julkaisunsa jälkeen Suomen virallisen albumilistan ensimmäiselle sijalle ja se pysyi listan kärjessä yhtäjaksoisesti neljä viikkoa. Albumi on striimannut platinaa.

Menestystä albumin jälkeen 
Costi vieraili alkuvuodesta 2023 Tuulin menestyneellä paluusinglellä WINDY SEASON, joka nousi Spotifyn Suomen Top 50 -listan toiselle sijalle. Pian vierailun jälkeen Costi julkaisi menestyssinglen Maailman ympäri, joka nousi heti julkaisupäivänään Spotifyssa Suomen listaykköseksi rikkoen kuluneen vuoden päivittäisten kuunteluiden ennätyksen. Kappale striimasi nopeasti platinaa ja tuplaplatinaa. Costi julkaisi saman kevään aikana myös singlen PARTYBOY, joka nousi myös julkaisupäivänään Spotifyn Suomen listaykköseksi.

Costi vieraili Isac Elliotin ensimmäisellä suomenkielisellä albumilla Kävi Miten Kävi kappaleella Kompastun. Kesäkuussa 2023 hän julkaisi uuden singlen Ei hedonistei #2, joka on jatko-osa aiemmin julkaistulle EI HEDONISTEI FREESTYLE -kappaleelle. Heinäkuussa Costi julkaisi melodisempaa puoltaan esittelevän singlen Ennen vanhaan.

Diskografia

Studioalbumit 
 Limbo (2022)

EP:t 
 Safari (2021)

Singlet 
 ”Jäätä Suonis” (2021)
 ”Filmi (feat. Joe L)” (2021)
 ”Davy Jones” (2021)
 ”Movie / Missio” (tuplasingle, 2021)
 ”Robben” (2021)
 ”Hole In One” (2022)
 ”EI HEDONISTEI FREESTYLE” (2022)
 ”meikä matadori (feat. Sexmane) / relevantti” (tuplasingle, 2022)
 ”Kangastus” (2022)
 ”Magaluf (feat. Jami Faltin)” (2022)
 ”Maailman ympäri” (2023)
 ”PARTYBOY (feat. Lauri Haav)” (2023)
 ”Ei hedonistei #2” (2023)
 ”Ennen vanhaan” (2023)

Vierailijana 
 Joe L – ”Action” (2021)
 Jami Faltin – ”STILL TRE” (2022)
 Ahti – ”Stara” (2022)
 JVG – ”Verkkareis” feat. Ege Zulu (2022)
 Ahti – ”Yksinkertasta” (2022)
 PapiPike – ”Camaan” (2022)
 Joe L – ”DEEP DOWN” (2022)
 Tuuli – ”WINDY SEASON” (2023)
 Isac Elliot – ”Kompastun” (2023)
 HUGO – ”Taulut” (2023)

Musiikkivideot 
 ”Jäätä Suonis” (2021)
 ”Davy Jones” (2021)
 ”Movie” (2021)
 ”Robben” (2021)
 ”Hole In One” (2022)
 ”EI HEDONISTEI FREESTYLE” (2022)
 ”meikä matadori” (2022)
 ”ANNAWA” (2022)
 ”Ei hedonistei #2” (2023)
 ”Ennen vanhaan” (2023)

Lähteet 

Suomalaiset hip hop -artistit
Vuonna 1998 syntyneet
Elävät henkilöt